
[bookmark: _Hlk131683736]KONSULTACIJA SU RINKOS DALYVIAIS 
DĖL PREVENCINĖS PROGRAMOS, SKIRTOS SEKSUALINIO SMURTO PREVENCIJAI PRIEŠ VAIKUS ĮGYVENDINIMO PASLAUGŲ PIRKIMO 

1. Lietuvos Respublikos vaiko teisių apsaugos ir įvaikinimo tarnyba (toliau – perkančioji organizacija), siekdama pasirengti Prevencinės programos, skirtos seksualinio smurto prevencijai prieš vaikus įgyvendinimo paslaugų (toliau − paslaugos) pirkimui, parengti pirkimo sąlygas ir gauti konsultacijas kaip perkančiajai organizacijai įsigyti jos poreikius atitinkančią paslaugą efektyviausiu ir racionaliausiu būdu, bei užtikrinti sąžiningą tiekėjų konkurenciją, vadovaudamasi Lietuvos Respublikos viešųjų pirkimų įstatymo 27 straipsniu skelbia konsultaciją su rinkos dalyviais ir kviečia bendradarbiauti visus rinkos dalyvius, nepriklausomus ekspertus galinčius suteikti informaciją apie techninėje specifikacijoje nurodytas paslaugas,  keliamus kvalifikacijos reikalavimus ir paslaugų kainą.
2. Paslaugų pirkimas neskaidomas į pirkimo objekto dalis.
3. Rinkos konsultacijos dalyviai kviečiami Centrinės viešųjų pirkimų informacinės sistemos  (toliau – CVP IS) elektroninėmis priemonėmis ne vėliau kaip iki CVP IS nurodyto termino pabaigos, atsakyti į 7 punkte pateiktus klausimus, pateikti savo siūlymus ir rekomendacijas.
4. Konsultacija su rinka vykdoma lietuvių kalba.
5. Perkančioji organizacija neorganizuos susitikimų su rinkos konsultacijos dalyviais. 
6. Konsultacijos su rinka dalyviai konsultacijas teikia neatlygintinai. Jokios išlaidos rinkos konsultacijos dalyviams neatlyginamos. Dalyvavimas konsultacijoje nepanaikina teisės ateityje teikti pasiūlymą viešajame pirkime. Rinkos dalyvių konsultacijos metu gauta informacija, nepažeidžiant Lietuvos Respublikos viešųjų pirkimų įstatymo reikalavimų, bus naudojama priimant sprendimus dėl pirkimo organizavimo ir vykdymo.
7. Klausimai rinkos dalyviams ar nepriklausomiems ekspertams. Atsakymus į perkančiosios organizacijos klausimus prašome pateikti užpildant žemiau pateiktas lenteles:
7.1. 1 lentelė. Aplinkybės, susijusios su pirkimo objektu:
	Eil. Nr.
	Klausimai
	Atsakymai*

	1.
	Ar turite pastabų, klausimų techninei specifikacijai? Kokias sąlygas papildomai patartumėte įtraukti į techninę specifikaciją, arba kurių reikėtų atsisakyti? (1 priedas).
Prašome pateikti argumentuotas pastabas ir klausimus nurodant konkrečius punktus ir / ar teksto vietas.
	

	2.
	Ar techninėje specifikacijoje nurodyti paslaugų teikimo terminai yra pakankami paslaugų suteikimui? Pagrįskite.
	

	3.
	Kiti siūlymai, rekomendacijos ir pastebėjimai.
	



7.2. 2 lentelė. Aplinkybės susijusios su kvalifikaciniais reikalavimais:
	Eil. Nr.
	Klausimai
	Atsakymai*

	1.
	Ar turite pastabų kvalifikacinių reikalavimų projektui?  (2 priedas).
Prašome pateikti argumentuotas pastabas ir klausimus nurodant konkrečius punktus ir / ar teksto vietas.
	


	2.
	Kokie kvalifikaciniai reikalavimai turėtų būti keliami pirkimo procedūroje ketinantiems dalyvauti tiekėjams? Pagrįskite.
	

	3.
	Kiek ir kokios kvalifikacijos specialistų, Jūsų manymu, pakaktų skirti techninėje specifikacijoje numatytoms paslaugoms suteikti, nurodytiems reikalavimams kokybiškai  ir laiku įgyvendinti?
	

	4.
	Kiti siūlymai, rekomendacijos ir pastebėjimai.

	



7.3. 3 lentelė. Aplinkybės, susijusios su finansiniu pasiūlymu:
	Eil. Nr.
	Klausimas
	Tiekėjo atsakymas*
Preliminari siūloma Paslaugų kaina

	1.
	Prevencinės programos, skirtos seksualinio smurto prevencijai prieš vaikus įgyvendinimo paslaugos.
	


* Užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateikti įkainiai / kaina nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.

PRIDEDAMA:
1. Prevencinės programos, skirtos seksualinio smurto prevencijai prieš vaikus įgyvendinimo paslaugų pirkimo techninės specifikacijos projektas (1 priedas);
2. Kvalifikacijos reikalavimų tiekėjams projektas (2 priedas).

